Diari Oficial de la Generalitat Valenciana


Sumari del DOGV 9239, del 21-12-2021 (2021/12424)

RESOLUCIÓ de 25 de novembre de 2021, de la Conselleria d'Educació, Cultura i Esport, per la qual s'actualitza l'autorització al centre docent estranger El Limonar International School Villamartín, de San Miguel de Salinas.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9239

Data del DOGV
:   21-12-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/12242


Data del document
:   25-11-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 25 de novembre de 2021, de la Conselleria d'Educació, Cultura i Esport, per la qual s'actualitza l'autorització al centre docent estranger El Limonar International School Villamartín, de San Miguel de Salinas. [2021/12242]  
Antecedents de fet  
Primer. Mitjançant Resolució de 5 de novembre de 2014, de la Conselleria d'Educació, Cultura i Esport, es va concedir autorització d'obertura i funcionament al centre docent estranger El Limonar International School Villamartín, amb codi 58139045, de San Miguel de Salinas, per a la impartició dels ensenyaments del sistema educatiu britànic a alumnat espanyol i estranger següents:  
 Des del curs Year Nursery (3 anys) fins al curs Year 13 (17 a 18 anys), amb un total de 750 llocs escolars.  
Segon. El centre va aportar a l'expedient d'autorització un certificat de la Fundació British Council amb vigència limitada.  
Tercer. Atés que l'esmentat certificat ha perdut la seua vigència, el centre va ser requerit perquè aportara un nou certificat actualitzat.  
  
Quart. A aquest efecte, el centre aporta certificat actualitzat de la Fundació British Council per a la impartició dels mateixos ensenyaments ja autoritzats i amb el mateix nombre d'alumnes, amb vigència fins a novembre de 2023.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell; en virtut de l'article 7 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i de la delegació establida en la Resolució de 26 d'octubre de 2016, l'òrgan competent per a dictar aquesta resolució és el secretari autonòmic d'Educació i Formació Professional.  
  
2n. El règim jurídic aplicable als centres docents és el Reial decret 806/1993, de 28 de maig, sobre règim de centres docents estrangers a Espanya.  
De conformitat amb l'article 14.2.b del text legal esmentat, «Haurà d'aportar-se una certificació expedida per la corresponent representació diplomàtica acreditada a Espanya en la qual conste, fefaentment, que els ensenyaments tindran validesa oficial plena al país d'origen i que el centre reuneix els requisits als quals es refereix l'apartat 1 de l'article 5 d'aquest reial decret».  
En compliment de l'esmentat article, el centre aporta certificat actualitzat de la Fundació British Council, de 30 d'octubre de 2019, pel qual estableix que «El centre compleix els requisits de l'article 5, número 1 del Reial decret 806/93 per a ser inscrit com a col·legi britànic per a impartir ensenyaments a alumnes de Nursery (de 3 a 4 anys) a Year 13 (de 17 a 18 anys), sent aquests grups d'edat els definits pel currículum nacional d'Anglaterra. La inspecció estima que, pel seu personal i instal·lacions, el centre té capacitat per a acollir 750 alumnes».  
  
De conformitat amb tot el que s'ha exposat, resolc:  
  
Primer  
Ampliar el període de vigència de l'autorització del centre següent, en els termes i condicions que s'especifiquen:  
Codi: 86693315.  
Denominació genèrica del centre: centre estranger.  
Denominació específica del centre: El Limonar International School Villamartín.  
Titular: Elis Cognita, SLU.  
Domicili: c/ Filipines, número 15. Urbanització Blue Lagoon.  
Localitat: San Miguel de Salinas (03874).  
Província: Alacant.  
Ensenyaments que s'autoritzen i capacitat:  
 Des de Nursery (3 a 4 anys) fins a Year 13 (17 a 18 anys) per a un total de 750 llocs escolars i amb una vigència fins a novembre de 2023 per a alumnat espanyol i estranger.  
  
Segon  
Aquesta resolució tindrà efectes mentre es trobe vigent el certificat expedit per la representació diplomàtica britànica acreditada a Espanya, Fundació British Council, i s'haurà de presentar en aquesta conselleria l'actualització de l'esmentada certificació. En cas contrari, podrà procedir-se, d'ofici, a la revocació de l'autorització d'obertura i funcionament del centre.  
  
Aquesta resolució donarà lloc a les corresponents inscripcions en el Registre de centres docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 25 de novembre de 2021. El secretari autonòmic d'Educació i Formació Professional (p. d. R 26.10.2016): Miguel Soler Gracia.